L 258/162
MT
Il-Ġurnal Uffiċjali tal-Unjoni Ewropea
5.10.2022
80.
Jinnota li wara l-ħruġ tar-Renju Unit mill-Unjoni fil-31 ta’ Jannar 2020, is-SEAE fl-aħħar stabbilixxa delegazzjoni tal-UE f’Londra u diviżjoni tar-Renju Unit fi ħdan l-istruttura tal-Kwartieri Ġenerali tiegħu; jiddispjaċih madankollu għad-dewmien biex jingħata status diplomatiku lill-persunal tal-Parlament li jaħdem fl-Uffiċċju ta’ Kollegament f’Londra, u għall-fatt li għall-bidu l-SEAE rrifjuta li jwassal din il-kwistjoni għal konklużjoni sodisfaċenti; jifhem li l-Ftehim ta’ Stabbiliment jissostitwixxi kwalunkwe dispożizzjoni temporanja u jiżgura li d-delegazzjoni f’Londra, il-membri tal-persunal tagħha u l-proprjetà tagħha, igawdu privileġġi u immunitajiet ekwivalenti għal dawk imsemmija fil-Konvenzjoni ta’ Vjenna b’mod simili għal dawk tal-144 delegazzjoni u uffiċċju l-oħra; jiddispjaċih li s-SEAE nnegozja l-abbozz ta’ ftehim ta’ stabbiliment mal-awtoritajiet tar-Renju Unit mingħajr ma kkonsulta lillParlament; jenfasizza li l-fatt li jibgħat aġġornamenti regolari lill-Parlament minflok ma jikkonsulta kif xieraq lillParlament ma jissodisfax l-obbligu tas-SEAE ta’ “appoġġ u kooperazzjoni kif meħtieġ” kif stabbilit fl-Artikolu 3(4) tad-Deċiżjoni li tistabbilixxi s-SEAE; jinnota li sal-aħħar tal-2020, kienu mtlew kważi 40 pożizzjoni (inkluż persunal espatrijat u lokali) mit-43 pożizzjoni disponibbli b’kollox; huwa konxju li d-delegazzjoni hija sitwata filbini, proprjetà tal-Unjoni, użat fil-passat mir-Rappreżentanza tal-Kummissjoni u l-Uffiċċju ta’ Kollegament talParlament Ewropew (EPLO);
81.
Jilqa’ l-kooperazzjoni fl-2020 bejn is-SEAE u l-Parlament biex jaġġorna b’suċċess l-“Arranġament prattiku għallkondiviżjoni ta’ rapporti politiċi speċifiċi mid-Delegazzjonijiet tal-UE ma’ Membri maħtura tal-Parlament Ewropew” tal-2015, li se jippermetti t-trażmissjoni elettronika tad-dokumenti;
82.
Jiddispjaċih dwar is-sitwazzjonijiet tal-passat fejn ġew żvelati lill-istampa rapporti kunfidenzjali dwar missjonijiet ta’ osservazzjoni elettorali u jilqa’ s-soluzzjonijiet li nstabu bejn il-Parlament u s-SEAE fir-rigward tat-trażmissjoni ta’ fajls; jesprimi fiduċja li s-SEAE se jkompli jiffaċilita l-iskambju regolari ta’ fehmiet bejn l-Osservaturi Ewlenin u l-Viċi Osservaturi Ewlenin u l-Membri tal-Parlament Ewropew qabel, matul u wara missjoni ta’ osservazzjoni elettorali;
83.
Jilqa’ l-fatt li fl-2020, is-SEAE kkonkluda ftehim dwar il-livell ta’ servizz (FLS) mal-Bank Ewropew tal-Investiment għall-kollokazzjoni tal-membri tal-persunal tiegħu fil-bini tad-delegazzjonijiet madwar id-dinja; huwa konxju li ġew innegozjati aktar FLS fl-2020 kemm mal-Bank Ċentrali Ewropew u kemm mal-Aġenzija Ewropea għall-Gwardja talFruntiera u tal-Kosta (Frontex) biex jikkondividu l-ispazju tal-uffiċċji u s-servizzi relatati;
84.
Ifaħħar il-koordinazzjoni u l-iskambji intensi li saru matul il-pandemija tal-COVID-19 mad-dipartimenti tar-riżorsi umani tal-Ministeri tal-Affarijiet Barranin tal-Istati Membri u tan-Nazzjonijiet Uniti, sabiex jiġu kondiviżi l-fehmiet u l-aħjar prattiki dwar arranġamenti ta’ ħidma speċjali, u jfaħħar ukoll il-parteċipazzjoni tas-SEAE f’laqgħat interisti­ tuzzjonali ta’ kull ġimgħa fejn l-istituzzjonijiet u l-aġenziji kollha tal-Unjoni jaġġornaw regolarment il-miżuri tagħhom u qasmu l-prattiki implimentati bħala riżultat tal-pandemija tal-COVID-19;
Il-pandemija tal-COVID-19
85.
Jifhem li l-pandemija tal-COVID-19 wasslet għal sitwazzjoni speċjali għas-SEAE kollu u kellha impatt qawwi fuq l-operazzjonijiet tal-Kwartieri Ġenerali u d-delegazzjonijiet tiegħu; jisħaq li s-SEAE seta’ jiżgura kontinwità taloperat u ġestjoni finanzjarja tajba tal-operazzjonijiet tiegħu mingħajr ma esperjenza xi kwistjoni sinifikanti matul dak il-perjodu partikolari; jilqa’ l-fatt li fil-bidu ta’ Marzu 2020, is-SEAE stabbilixxa Tim Ewlieni ta’ Kriżi (CCT) inkarigat mill-valutazzjoni tal-aħħar żviluppi, mill-koordinazzjoni tal-komunikazzjoni u tal-azzjonijiet, u millappoġġ lid-delegazzjonijiet; jenfasizza li s-CCT kienu essenzjali biex il-kriżi tiġi ġestita b’mod effettiv;
86.
Jinnota li, għall-adozzjoni tal-miżuri tal-COVID-19, is-SEAE prinċipalment allinja mal-gwida uffiċjali mill-Belġju għall-Kwartieri Ġenerali tiegħu, filwaqt li d-delegazzjonijiet ingħataw struzzjonijiet biex isegwu r-regoli applikabbli tal-pajjiżi ospitanti, iżda segwa ukoll il-prattika tal-Kwartieri Ġenerali ta’ telexogħol ġeneralizzat fil-post tax-xogħol, flimkien ma’ preżenza fiżika mnaqqsa fil-bini;
87.
Jappoġġja l-miżuri addizzjonali li ġew implimentati f’għadd ta’ pajjiżi biex jitnaqqsu r-riskji mediċi li nħolqu għallmembri tal-persunal minħabba li s-sistemi tal-kura tas-saħħa tqiesu bħala fraġli; jenfasizza li s-SEAE bagħat vaċċini lill-72 delegazzjoni li talbu appoġġ, li ngħataw lil madwar 4 000 persuna, inkluż lill-persunal espatrijat fiddelegazzjonijiet, lill-membri tal-familja tagħhom u lill-aġenti lokali; jirrimarka li l-membri kollha tal-persunal filKwartieri Ġenerali ġew ipprovduti laptop korporattiv u li ntbagħtu aktar minn 5 000 lid-delegazzjonijiet, flimkien